laion/Wikipedia-Exotic huggingface dataset:
ראיין ג'יילס

ראיין ג'ון ג'יילס (נולד ב-26 בינואר 2000) הוא כדורגלן אנגלי המשחק בעמדת המגן השמאלי בהאל סיטי מהצ'מפיונשיפ. ג'יילס נולד בטלפורד, שרופשייר, גדל בסנט ג'ורג' ולמד בבית הספר ווקוורדין ווד. הוא התקדם במחלקת הנוער של וולברהמפטון וונדררס, וזכה בפרס שחקן האקדמיה של השנה עבור עונת 2017/2018. הקשר היה אחד מקבוצת שחקנים צעירים שהצטרפו לסבב ההכנה עם הקבוצה הבוגרת בקיץ 2018. הוא ישב על הספסל מספר פעמים בגביע הפוטבול ליג, לפני שחתם על חוזה לארבע שנים, עד קיץ 2022. ב-24 במרץ 2018 הוא הושאל לטלפורד יונייטד עד סוף העונה. הוא ערך את הופעת הבכורה שלו באותו יום בתיקו 0-0 בבית נגד דרלינגטון כמחליף בדקה ה-82 במקום ג'ורדן לאסי. הוא ערך בסך הכול תשע הופעות, כבש פעמיים ובישל שבעה שערים שסייעו לקבוצה לשרוד בליגה. הוא ערך את הופעת הבכורה שלו בוולבס ב-26 בינואר 2019, ביום הולדתו ה-19, במשחק הגביע האנגלי מול שרוסברי טאון. המשחק הסתיים בתיקו 2-2. ב-28 ביולי 2023 הודיעה לוטון טאון, העולה החדשה לפרמייר ליג, על רכישתו של ג'יילס תמורת כ-4.5 מיליון ליש"ט. ב-30 בינואר 2024 הושאל עד לסיום עונת 2023/2024 להאל סיטי מהצ'מפיונשיפ. ב-27 ביולי, לאחר סיום העונה, הפעילה האל סיטי את סעיף הרכישה בחוזהו וג'יילס חתם בקבוצה על חוזה קבוע לשלוש שנים. ראיין ג'יילס, באתר Transfermarkt ראיין ג'יילס, באתר Soccerway ראיין ג'יילס, באתר BDFutbol ראיין ג'יילס, באתר WorldFootball.net ראיין ג'יילס, באתר FootballDatabase.eu Luton Town Announce Sixth Signing Of The Summer, vitalfootball ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ראיין ג'יילס".
ויליוט סוודברג

ויליוט תיאו סוודברג (בשוודית: Williot Theo Swedberg; נולד ב-1 בפברואר 2004) הוא כדורגלן שוודי המשחק כקשר מרכזי והתקפי בסלטה ויגו מהלה ליגה ובנבחרת שוודיה. סוודברג נולד וגדל בסטוקהולם, וגם התגורר תקופה מסוימת בילדותו בולנסיה שבספרד. הוא החל לשחק כדורגל נוער במועדון המקומי סיקלה, וב-2011 בגיל 7 הצטרף לאקדמיית הנוער של המארבי. ב-2020 הושאל לקבוצת פריי מליגת המשנה השוודית, שם ערך את הופעת הבכורה שלו בכדורגל מקצועני. ב-11 ביולי 2021, ערך סוודברג את הופעת הבכורה שלו בקבוצה הבוגרת של המארבי בליגה הראשונה בניצחון 5 - 1 על דגרפורס, כשנכנס כמחליף וכבש שני דקות לאחר מכן. באוגוסט אותה שנה חתם על חוזה מקצוען ראשון בקריירה. סוודברג רשם עונה חזקה ב-2022 עם 5 שערים ב-5 משחקי הליגה הראשונים, ונבחר לשחקן החודש באפריל בליגה השוודית. ב-17 ביוני 2022, חתם סוודברג בסלטה ויגו מהלה ליגה על חוזה עד קיץ 2027. הסכום ששילמה סלטה להמארבי דווח כ-5 מיליון אירו בתוספת בונוסים, שיא מועדון עבור העברה יוצאת. ויליוט סוודברג, באתר Transfermarkt ויליוט סוודברג, באתר Soccerway ויליוט סוודברג, באתר BDFutbol ויליוט סוודברג, באתר WorldFootball.net ויליוט סוודברג, באתר FootballDatabase.eu Williot Swedberg till Celta Vigo, hammarbyfotboll
צ'ליני

צ'ליני (באיטלקית: Cellini) הוא שם משפחה איטלקי. האם התכוונתם ל... בנוונוטו צ'ליני – צורף ופסל איטלקי מרקו צ'ליני (אנ') - כדורגלן ומאמן כדורגל איטלקי רנאטו צ'ליני – מנצח אופרה איטלקי
מנפרד אוגלדה

מנפרד אלונסו אוגלדה ארסה (בספרדית: Manfred Alonso Ugalde Arce; נולד ב-25 במאי 2002 בארדיה שבקוסטה ריקה) הוא כדורגלן קוסטה ריקאי המשחק בעמדת החלוץ בקבוצת ספרטק מוסקבה ובנבחרת קוסטה ריקה. אוגלדה גדל במחלקת הנוער של דפורטיבו סאפריסה. הוא ערך 42 הופעות ליגה במדי הקבוצה הבוגרת של המועדון במסגרת ליגת העל של קוסטה ריקה, בהן הבקיע 13 שערים. ב-15 ביולי 2020 חתם אוגלדה בלומל מליגת המשנה הבלגית. הוא ערך 22 הופעות ליגה במדי המועדון, בהן הבקיע 11 שערים. ב-25 ביוני 2021 הושאל אוגלדה למשך עונה אחת לטוונטה מליגת העל ההולנדית. ב-1 ביולי 2022 הוארכה השאלתו בעונה נוספת. ב-6 ביולי 2023 חתם על חוזה קבוע לארבע שנים במועדון. ב-29 בינואר 2024 חתם על חוזה לארבע שנים וחצי ועבר לספרטק מוסקבה. אוגלדה הפך לקוסטה ריקאי הראשון בהיסטוריה של ספרטק מוסקבה. ב-1 בפברואר 2020 ערך אוגלדה את הופעת הבכורה שלו בנבחרת קוסטה ריקה, בהפסד 1-0 לנבחרת ארצות הברית במשחק ידידות. נכלל בסגל נבחרת קוסטה ריקה לטורניר קופה אמריקה 2024. מדיה וקבצים בנושא מנפרד אוגלדה בוויקישיתוף מנפרד אוגלדה, ברשת החברתית פייסבוק מנפרד אוגלדה, באתר Transfermarkt מנפרד אוגלדה, באתר Soccerway מנפרד אוגלדה, באתר BDFutbol מנפרד אוגלדה, באתר WorldFootball.net מנפרד אוגלדה, באתר National Football Teams מנפרד אוגלדה, באתר FootballDatabase.eu Costa Rican teenager Ugalde joins City Football Group באתר Xinhua Net, ‏ 15 ביולי 2020 (באנגלית) Manfred Ugalde op huurbasis naar FC Twente באתר הרשמי של לומל, 25 ביוני 2021 (בהולנדית) Wout Brama en Manfred Ugalde tekenen contract באתר הרשמי של טוונטה, 1 ביולי 2022 (בהולנדית) Manfred Ugalde blijft bij FC Twente באתר הרשמי של טוונטה, 6 ביולי 2023 (בהולנדית) https://www.championat.com/football/news-5414916-manfred-ugalde-stal-pervym-kostarikancem-v-istorii-spartaka.html
אבישי כהן (פוליטיקאי)

אבישי כהן (נולד ב–14 באפריל 1965) הוא פוליטיקאי ישראלי וראש מועצה אזורית מטה יהודה. כיהן כמנכ"ל עיריית טירת כרמל, מנכ"ל חברת יפה-נוף, ומנכ"ל נמל אילת. שימש כמג"ד חי"ר במילואים. כהן נולד ב־14 באפריל 1965 בנס הרים. אביו, בנימין כהן, היה פוליטיקאי ועמד בראשות מועצת מטה יהודה במשך 14 שנים. במסגרת שירותו הצבאי שירת כהן בחטיבת הצנחנים ואחר כך בחטיבת גבעתי וחטיבת חי"ר נוספת, שם הגיע לדרגת סגן-אלוף, והמשיך בשירות מילואים פעיל עד שנת 2022. תוך כדי שירותו ומיד לאחריו השלים את השכלתו האקדמית. שימש כמנהל אגף טכנולוגיות, חירום ואבטחה בחברה למשק וכלכלה. לאחר מכן כיהן כמנהל אגף תיאום ובקרה במשרד ראש הממשלה אריאל שרון, ועם סיום תפקידו זה מונה למנהל האגף המוניציפלי של מרכז השלטון המקומי. בשנת 2010 מונה כהן למנכ"ל נמל אילת וניהל את הפרטת הנמל. הליך ההפרטה החל ב-2011 ובתחילת 2013 הועברו זכויות תפעול נמל אילת לחברת "פפו ספנות" שבבעלות האחים נקש, וכהן סיים את תפקידו בנמל. במרץ 2014 מונה כהן למנכ"ל חברת יפה נוף, חברה בבעלותה של עיריית חיפה שאחראית לפיתוח עירוני מתקדם בעיר חיפה ובמטרופולין העירוני. כהן הוביל שורת שינויים שאפשרו להתניע מחדש את פעילות החברה ובתקופתו היא השלימה כמה פרויקטים חשובים כגון מחלף אלנבי, מסילת העמק והשלמת דרך נחל הגיבורים במנהרות הכרמל. במסגרת תפקידו כהן נחקר כחלק מפרשה שבמוקדה עמדו ראש עיריית קריית אתא יעקב פרץ וראש הוועדה הקרואה בתל מונד שמואל סיסו, וזאת בהקשר לקידום הרכבת הקלה לנצרת ופורסם כי התגלתה תשתית ראיתית להעמידו לדין. עם סיום החקירה לא התגלו ממצאים מפלילים כנגד כהן או כנגד מי מהמעורבים, והמשטרה המליצה לסגור את התיק נגדו. ביולי 2020 מינה ראש עיריית טירת הכרמל אריה טל את כהן לתפקיד מנכ"ל עיריית טירת הכרמל. על רקע הבחירות לשלטון המקומי באוקטובר 2023, פנו לכהן אנשי סיעה שמונה 24 ראשי מושבים במועצה האזורית מטה יהודה והעניקו לו את תמיכתם בבחירות הקרבות. כהן התפטר מתפקידו בעיריית טירת הכרמל על מנת להתמודד לראשות מטה יהודה. ראש המועצה היוצא, ניב ויזל, הודיע זמן קצר לאחר מכן שלא יתמודד. בבחירות, שנדחו מאוקטובר 2023 לפברואר 2024, ניצח כהן. כהן הוא בוגר בוגר תואר ראשון מטעם האוניברסיטה העברית במדעי החברה. כמו כן הוא בוגר תואר שני במגמת המחקר למנהל ציבורי של אוניברסיטת בר-אילן, שבה עבר גם קורס מנכ"לים. בוגר קורס דירקטורים מטעם אוניברסיטת חיפה. מדיה וקבצים בנושא אבישי כהן בוויקישיתוף עומר כרמון, המנכ"ל החדש של הנמל: "החלטת הפרטה - כבר בחודש הבא", באתר יום יום אילת, ‏3 בנובמבר 2010 דניאל שמיל, אבישי כהן, מנכ"ל נמל אילת לשעבר, ינהל את יפה נוף, באתר TheMarker‏, 19 במרץ 2014 אלי סניור, אחיה ראב"ד, המשטרה ממליצה לסגור את התיק נגד ראש העיר קריית אתא, באתר ynet, 16 באוגוסט 2020 Boaz, נסגר תיק החקירה נגד אבישי כהן, לשעבר מנכ"ל יפה נוף וכיום מנכ"ל עיריית טירת כרמל, באתר כלבו – חיפה והקריות, ‏2021-07-28 אבישי כהן מונה למנכ"ל עיריית טירת כרמל, באתר עיריית טירת הכרמל, ‏16/07/2020 בחירות במטה יהודה: מנכ"ל עיריית טירת כרמל יתמודד לראשות, באתר שוס ניוז, ‏2023-07-24 ניב ויזל פרש מהמירוץ לראשות מועצת מטה יהודה, באתר www.m-y-net.co.il
חוסה אנחל פוסו

חוסה אנחל פוסו לה רוסה (בספרדית: José Ángel Pozo la Rosa; נולד ב-15 במרץ 1996 בפואנגירולה שבספרד) הוא כדורגלן ספרדי המשחק בעמדת הקשר ההתקפי בקבוצת ראיו ואיקאנו מלה ליגה. פוסו גדל במחלקות הנוער של פואנגירולה, ריאל מדריד ומנצ'סטר סיטי. ב-24 בספטמבר 2014 ערך את הופעת הבכורה שלו בקבוצה הבוגרת של מנצ'סטר סיטי, בניצחון 7-0 על שפילד ונסדיי במסגרת הסיבוב השלישי בגביע הפוטבול ליג לעונת 2014/2015. במשחק זה הבקיע את שערו היחיד במועדון. ב-3 בדצמבר ערך את הופעת הבכורה שלו בפרמייר ליג, כשהחליף את סמיר נאסרי בדקה ה-83 בניצחון 4-1 על סנדרלנד במסגרת המחזור ה-14 לעונת 2014/2015. בסך הכל ערך שלוש הופעות ליגה במועדון. ב-31 באוגוסט 2015 חתם פוסו על חוזה לחמש שנים באלמריה מהליגה הספרדית השנייה. הוא שיחק במועדון במשך שלוש עונות, בהן ערך 104 הופעות ליגה והבקיע ששה שערים. ב-27 ביולי 2018 חתם פוסו על חוזה לחמש שנים בראיו ואיקאנו מלה ליגה. ב-19 באוגוסט ערך את הופעת הבכורה שלו במועדון, בהפסד 4-1 לסביליה במסגרת המחזור הראשון בליגה לעונת 2018/2019. ב-24 באוקטובר הבקיע את שער הבכורה שלו במועדון, בתיקו 1-1 נגד אתלטיק בילבאו במסגרת המחזור השלישי בליגה. ב-5 בינואר 2022 האריך פוסו את חוזהו בראיו ואיקאנו עד לשנת 2024, והושאל עד לתום עונת 2021/2022 לאל-אהלי מליגת העל הקטרית. הוא ערך תשע הופעות ליגה במדי המועדון, בהן הבקיע ארבעה שערים. בתום תקופת ההשאלה חזר לראיו ואיקאנו. חוסה אנחל פוסו, באתר Transfermarkt חוסה אנחל פוסו, באתר Soccerway חוסה אנחל פוסו, באתר BDFutbol חוסה אנחל פוסו, באתר WorldFootball.net חוסה אנחל פוסו, באתר FootballDatabase.eu Official: Pozo joins Almeria from Manchester City באתר Goal, ‏ 31 באוגוסט 2015 (באנגלית) José Ángel Pozo nuevo jugador del Rayo באתר הרשמי של ראיו ואיקאנו, 27 ביולי 2018 (בספרדית) Pozo renueva con el Rayo hasta 2024 y se marcha cedido al Al-Ahli Sports de Qatar באתר Unión Rayo, ‏ 5 בינואר 2022 (בספרדית)
ג'ון טולקין

ג'ון מייקל טולקין (באנגלית: John Michael "JMi" Tolkin; נולד ב-31 ביולי 2002 בצ'טהאם בורו שבניו ג'רזי, ארצות הברית) הוא כדורגלן אמריקאי המשחק בעמדת המגן השמאלי בקבוצת ניו יורק רד בולס מה-MLS ובנבחרת ארצות הברית. טולקין גדל במחלקת הנוער של ניו יורק רד בולס. בשנת 2019 החל לשחק בקבוצת המילואים של המועדון, ובשנת 2021 החל לשחק בקבוצה הראשונה של המועדון במסגרת ה-MLS. ב-28 בינואר 2023 ערך טולקין את הופעת הבכורה שלו בנבחרת ארצות הברית, בתיקו 0-0 נגד נבחרת קולומביה במשחק ידידות. הוא נכלל בסגל הנבחרת לטורניר גביע הזהב 2023, וערך שתי הופעות בטורניר. נכלל בסגל הנבחרת האולימפית של ארצות הברית לטורניר הכדורגל באולימפיאדת פריז (2024). מדיה וקבצים בנושא ג'ון טולקין בוויקישיתוף ג'ון טולקין, ברשת החברתית אקס (טוויטר) ג'ון טולקין, ברשת החברתית אינסטגרם ג'ון טולקין, באתר Transfermarkt ג'ון טולקין, באתר Soccerway ג'ון טולקין, באתר WorldFootball.net ג'ון טולקין, באתר National Football Teams ג'ון טולקין, באתר FootballDatabase.eu Marko MItrović names 2024 U.S. Olympic Men's Soccer Team באתר הרשמי של פדרציית הכדורגל של ארצות הברית, 8 ביולי 2024 (באנגלית)
ג'יילן ניל

ג'יילן כריסטופר ניל (באנגלית: Jalen Christopher Neal; נולד ב-24 באוגוסט 2003 בלייקווד שבקליפורניה, ארצות הברית) הוא כדורגלן אמריקאי המשחק בעמדת הבלם בקבוצת לוס אנג'לס גלאקסי מה-MLS ובנבחרת ארצות הברית. ניל גדל במחלקת הנוער של לוס אנג'לס גלאקסי. בשנת 2020 החל לשחק בקבוצת המילואים של המועדון, ובשנת 2022 החל לשחק בקבוצה הראשונה של המועדון במסגרת ה-MLS. ב-25 בינואר 2023 ערך ניל את הופעת הבכורה שלו בנבחרת ארצות הברית, בהפסד 2-1 לנבחרת סרביה במשחק ידידות. הוא נכלל בסגל הנבחרת לטורניר גביע הזהב 2023, וערך ארבע הופעות בטורניר. ג'יילן ניל, באתר Transfermarkt ג'יילן ניל, באתר Soccerway ג'יילן ניל, באתר National Football Teams ג'יילן ניל, באתר FootballDatabase.eu
אריה שולמן

אריה שולמן הוא ספורטאי פאראלימפי לשעבר. שולמן נפצע במלחמת ששת הימים והוא קטוע רגל ימין ואיבד את אחת מעיניו. במשחקים הפאראלימפיים טורונטו (1976) השתתף בארבע תחרויות בשחייה ובאתלטיקה בדרגת נכות C: בתחרות הדיפת כדור ברזל הגיע לתוצאה של 10.16 מטר ודורג במקום העשירי, במשחה ל-100 מטר בסגנון גב דורג במקום השישי עם תוצאה של 1:30.50 דקות, במשחה ל-100 מטר בסגנון חופשי דורג במשחה הגמר במקום השישי עם תוצאה של 1:15.84 דקות, ובמשחה ל-100 מטר בסגנון חזה דורג במשחה הגמר במקום הרביעי עם תוצאה של 1:41.40 דקות. בהמשך היה חבר נבחרת ישראל בכדורסל בכיסאות גלגלים. השתתף מספר פעמים במשחקי אליפות אירופה. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) אברהם תשובה, נבחרת הנכים בכדורסל מתכונת לברצלונה, מעריב, 20 באפריל 1992
שימון ולודרצ'יק

שימון ולודרצ'יק (בפולנית: Szymon Włodarczyk; נולד ב-5 בינואר 2003 בוולבז'יך שבפולין) הוא כדורגלן פולני המשחק בעמדת החלוץ בקבוצת שטורם גראץ מהבונדסליגה האוסטרית. ולודרצ'יק גדל במחלקות הנוער של אריס סלוניקי, OFI כרתים, בלטיק גדיניה, לגיה ורשה ו-SEMP אורסינוב. בשנת 2019 החל לשחק בקבוצת המילואים של לגיה ורשה, ובשנת 2020 החל לשחק בקבוצה הראשונה של המועדון. הוא ערך 11 הופעות ליגה במדי המועדון. ב-25 במאי 2022 חתם ולודרצ'יק על חוזה לשלוש שנים בגורניק זאבז'ה מליגת העל הפולנית. הוא ערך 30 הופעות ליגה במדי המועדון, בהן הבקיע תשעה שערים. ב-7 ביולי 2023 חתם ולודרצ'יק על חוזה לארבע שנים בשטורם גראץ מהבונדסליגה האוסטרית. לגיה ורשה אליפות פולין (2): 2019/2020, 2020/2021 שימון ולודרצ'יק, באתר Transfermarkt שימון ולודרצ'יק, באתר Soccerway שימון ולודרצ'יק, באתר WorldFootball.net שימון ולודרצ'יק, באתר FootballDatabase.eu Szymon Włodarczyk piłkarzem Górnika באתר הרשמי של גורניק זאבז'ה, 25 במאי 2022 (בפולנית) NEUE POWER FÜR DEN STURM-ANGRIFF באתר הרשמי של שטורם גראץ, 7 ביולי 2023 (בגרמנית)
מותק, הילדים התכווצו (זיכיון)

מותק, הילדים התכווצו (באנגלית: Honey, I Shrunk the Kids) הוא זיכיון מדיה אמריקאי המורכב מסדרה של סרטי קומדיה - מדע בדיוני - ועיבוד טלוויזיה, בין היתר, מבוסס על קונספט שנוצר על ידי סטיוארט גורדון ובריאן יוזנה, וסיפור מקורי נכתב על ידי גורדון, יוזנה ואד נהה. לאחר יציאתו לאקרנים של מותק, הילדים התכווצו (1989), והצלחתו בקופות ובביקורות שלאחר מכן, באו שני סרטי המשך וסדרת טלוויזיה; בשם מותק, הילד התנפח (1992), מותק, ההורים נעלמו (1997) ומותק הילדים התכווצו-סדרת הטלוויזיה, בהתאמה. סדרת הסרטים התרחבה לזיכיון כשנוספה לה תוכנית הטלוויזיה הנושאת את אותו השם. זה נמשך ב-1999 כאשר סרטי הזיכיון שולבו יחד עם מספר סדרות סרטים אחרות של דיסני, לזיכיון כחלק מהאטרקציות של דיסני פארקים שבו נכללו אלמנטים מכל סרט. מותק הילדים התכווצו – האוסף, באתר The Movie Database (TMDB) דביר רשף, אתם התאהבתם בסרטים האלו - הנה ההזדמנות להראות לילדים שלכם למה, באתר ynet, 8 באוגוסט 2022 ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
שלמה אלימלך

שלמה (מוני) אלימלך (נולד ב-4 בפברואר 1951) הוא ראש המועצה האזורית גן רווה לשעבר. כיהן בתפקיד בשנים 1991–2024. שלמה אלימלך מתגורר במושב כפר הנגיד. נבחר לראשונה בשנת 1991 לראשות המועצה האזורית גן רווה, וכיהן ברציפות בראשות המועצה עד 2024. ב-2004 נבחר כמועמד יחיד. ב-2009 ניצח ברוב של 60.7% ב-2013 נבחר כמועמד יחיד. בבחירות ב-2018 ניצח את שלמה שש ותומר עזריה ברוב של 50.66%. בבחירות ב-2024 הוא לא התמודד לכהונה נוספת וסיים את תפקידו. ערוץ 7, באתר www.inn.co.il הוכרזו המנצחים בבחירות ב-23 רשויות אזוריות, באתר ynet, 21 בינואר 2009 בחירות מוניציפליות בשפֵלה: המועצה האזורית גן-רווה בדרך לעידן חדש לאחר 32 שנים - סיטי ניוז חדשות, באתר סיטי ניוז חדשות, ‏12 בפברואר 2024 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אריה סונזנביץ'

אריה סונזנביץ' הוא שחיין פאראלימפי ישראלי לשעבר. סונזנביץ' שירת בחיל השריון ונפצע קשה במלחמת יום הכיפורים, פציעה בעקבותיה נותר קטוע רגל ימין ומשותק ברגל שמאל. במסגרת עיסוקו בספורט נכים התחרה במשחקים הפאראלימפיים ארנהם (1980) והשתתף בה בארבעה משחים בדרגת נכות C1: במשחה ל-100 מטר בסגנון גב סיים בתוצאה של 1:38.06 דקות ולא העפיל למשחה הגמר, במשחה ל-100 מטר בסגנון חופשי סיים את משחה הגמר בתוצאה של 1:26.87 דקות ודורג במקום השמיני והאחרון, במשחה ל-100 מטר בסגנון חזה סיים את משחה הגמר בתוצאה של 1:58.40 דקות ודורג במקום החמישי, ובמשחה מעורב אישי 3X50 מטר השתתפותו נפסלה והוא לא דורג בין המסיימים. סונזנביץ' חי ברמת גן, נשוי ואב לשלושה. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) אלישע בן קימון, משפחת השריון, באתר "ידיעות אחרונות", 2 בדצמבר 2019
שמעון בן-יעקב

שמעון בן-יעקב הוא שיט פאראלימפי. בן-יעקב נפצע במבצע שלום הגליל ומוגבל באחת מרגליו. במסגרת עיסוקו בספורט נכים היה מראשוני השייטים בישראל על מפרשית. במשחקים הפאראלימפיים לונדון (2012) התחרה בצוות עם הגר זהבי לאחר אימונים משותפים של שנה וחצי בלבד וההשגת הקריטריון האולימפי הייתה להישג בפני עצמו. השניים התחרו בסירה מדגם סקאד 18 ודורגו במקום השישי עם 74 נקודות. באליפות העולם שנערכה באוסטרליה בשנת 2015 התחרה עם ארנון אפרתי ודרור כהן והישגיהם הבטיחו את מקומם במשחקים הפאראלימפיים ריו דה ז'ניירו (2016). בריו בהם התחרו בסירה מדגם סונאר ודורגו במקום השמיני עם 59 נקודות. לבן-יעקב ארבעה ילדים. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) Israelis competing in Disabled Sailing Competition in Halifax לשבור את הגלים אבי צור, המשחקים הפראלימפיים: קללת ווימות' נמשכת, באתר ynet, 4 בספטמבר 2012 אליסף דעואל, שייט פראלימפי: הצוות הישראלי הבטיח מקום בריו, באתר ynet, 2 בדצמבר 2015
ואם השיר הזה נשמע לכם מוכר

"ואם השיר הזה נשמע לכם מוכר" הוא שיר שהלחין וביצע הזמר־יוצר הישראלי חנן יובל. אהוד מנור כתב את המילים. השיר נכלל באלבומו של יובל "דור", שהתפרסם ב־1985. בשונה מבני דורו במוזיקה הישראלית, שהושפעו בראש ובראשונה מ"הביטלס" וממהפכת הרוק של שנות ה־60, יובל נטה יותר אל הפולק והקאנטרי מארצות הברית. יובל סיפר בעבר ש"בטרם", אחד משני השירים הראשונים שהלחין, התבסס במידה מסוימת על שיר קיים — "The Night They Drove Old Dixie Down" של "הבנד", אחד השירים הגדולים של הפולק רוק האמריקאי בשנות ה־60, והוסיף שגם "ואם השיר הזה נשמע לכם מוכר" מבוסס על ”שיר אמריקאי פולקלוריסטי מפורסם, אני לא אגלה איזה”. בנוסף, שיטת עבודתו של יובל בדרך כלל הייתה להלחין מוזיקה למילים שנכתבו קודם, אבל בשיר הזה עשה סקיצה מוזיקלית ללא מילים. הוא הוסיף על ההשפעה האמריקאית המוזיקלית על השיר: ”לקחתי שיר אמריקאי במז'ור והשיר הזה הוא במינור, עשיתי עליו תרגיל, ועם זה באתי לאהוד”. יובל ומנור כתבו את השיר לכבוד הוריהם, שעלו ארצה בתחילת שנות ה־30 (ללא תיאום ביניהם). יובל סיפר שאימו עזבה את משפחתה וביתה ועלתה מריגה בגיל שבע־עשרה וחצי מטעמי ציונות. "ואם השיר הזה נשמע לכם מוכר" הוצג למצעד הפזמונים השבועי של רשת ג' ב־21 במאי 1985 והגיע בשיאו למקום השני, ב־30 ביולי 1985. השיר יצא מהמצעד ב־27 באוגוסט 1985 בתום 11 שבועות. במצעד הפזמונים העברי השנתי לשנת תשמ"ה של רשת ג' השיר דורג במקום ה־22. במצעד העברי השנתי של גלי צה"ל השיר דורג במקום ה־29. סרטון השיר "ואם השיר הזה נשמע לכם מוכר" באתר יוטיוב מילות השיר "ואם השיר הזה נשמע לכם מוכר" באתר שירונט תקליט שדרים "ואם השיר הזה נשמע לכם מוכר", באתר סטריאו ומונו, בדיקה אחרונה ב־29 באוגוסט 2023 הצגה ב"פינה לשיפוטכם" במצעד רשת ג', באתר פזמונט, בדיקה אחרונה ב־28 באוגוסט 2023 "דור", באתר Discogs, בדיקה אחרונה ב־28 באוגוסט 2023 נתוני היצירה, באתר אקו"ם, בדיקה אחרונה ב־28 באוגוסט 2023 בן שלו, חנן יובל מוציא אלבום חדש בגיל 75 ולא שם על מה שחושבים עליו, באתר הארץ, 26 באפריל 2022 שגיא בן נון‏, "חשבתי שאני הולך להיות שלמה ארצי", באתר וואלה, 8 בינואר 2020 יואב קרקובסקי, אתם זוכרים את השירים: חנן יובל במופע מיוחד באולפן כאן רשת ב, באתר כאן – תאגיד השידור הישראלי, 19 באוגוסט 2023 מיקום שיא במצעד השבועי של רשת ג' (2), באתר פזמונט, בדיקה אחרונה ב־28 באוגוסט 2023 השיר יוצא ממצעד רשת ג', באתר פזמונט, בדיקה אחרונה ב־27 באוגוסט 2023 מיקום במצעד השנתי תשמ"ה של רשת ג' (22), באתר פזמונט, בדיקה אחרונה ב־28 באוגוסט 2023 להיטון עולם הקולנוע, 18 בספטמבר 1985
Cartosat

. Cartosat היא סדרת לווייני צילום שהיא חלק של תוכנית חישה מרחוק ההודית. הצילומים שמתקבלים מנוצלים לצרכים שונים, כולל צרכים צבאיים. הלוויין הראשון שוגר בשנת 2005. הלוויין הראשון Cartosat-1 שוגר בשנת 2005. הוא היה מכסה את כל שטח של כדור הארץ ב-1867 מסלולים תוך 125 ימים. הוא נבנה על ידי צוות של הארגון ההודי לחקר החלל. על הלוויין הותקנו מספר מצלמות עם רגישות עד 2.5 מטר. הלוויין פעל עד לשנת 2019. בשנת 2007 שוגר לוויין ראשון של הדור השני Cartosat-2 שמצלמות שלו היו בעלי רגישות של פחות ממטר. הוא נוצל לצורכי מיפוי שונות. בשנת 2013 שוגר לוויין ראשון מהדור השלישי - Cartosat-3. הוא מצויד במצלמות בעלי רגישות עד 0.25 מטר. כמו הלוויינים הקודמים הוא נבנה על ידי צוות של הארגון ההודי לחקר החלל. כל הלוויינים שוגרו ממרכז החלל סאטיש דאוון בעזרת משגר מדגם PSLV. כל הלוויינים שוגרו ממרכז החלל סאטיש דאוון. הרשימה כוללת לוויים פעילים נכון לאוגוסט 2023. מדיה וקבצים בנושא Cartosat בוויקישיתוף תיאור הלוויינים והשיגורים תיאור הלוויינים תיאור לווייני הדור השני תיואר לוויינים מהדור השלישי תיאור פעילות הלוויינים
Haiyang

Haiyang (בתרגום לעברית: אוקיינוס) היא סדרת לוויינים סינים מסוג חישה מרחוק לחקר האוקיינוס. הלוויין הראשון שוגר בשנת 2002. מאז שוגרו לוויינים נוספים ומתוכננים שיגורים חדשים. הלוויינים תוכננו ונבנו על ידי סניף שנחאי של תאגיד הטכנולוגיה בתחום החלל של סין. צי הלוויינים מנוהל על ידי יחידות של משרד משאבי טבע של סין. הסדרה כוללת שלושה דגמים: Haiyang-1 מיועד לחקר צבע האוקיינוס Haiyang-2 מיועד לחקר דינמיקת שינוים בסביבה הימית Haiyang-3 מיועד לחקר הסביבה הימית. השיגור הראשון מתוכנן לשנת 2023. הלוויינים נבנו על בסיס לווייני סדרה Shijian והותקנו בהם ציודים מדעיים בהתאם למטרת הלוויין. לוויינים מדגם צוידו Haiyang-3 במכ"ם מפתח סינתטי. הלוויין הראשון היה במשקל 367 ק"ג והיה מצויד במנוע לשינוי מסלול. הוא היה מצויד בפאנל סולארי בהספק 450 וא"ט וסוללת מצברים. העברת הנתונים מתבצעת בעזרת משיב וזיכרון פנימי של 90 MB. הנתונים מועברים ל-3 תחנות קרקע. על הלוויינים הותקנו Chinese Ocean Color and Temperature Scanner (COCTS) ו-CCD. לוויין ראשון מדגם זה הוגדר כניסיוני והפסיק לפעול בשנת 2004. הלוויין השלישי והרביעי פועלים (נכון לשנת 2023) ומתוכננים שיגורים נוספים. לוויינים מדגם Haiyang-2 הם במשקל של כ-1600 ק"ג והספק פאנלים גדל ל-1550 וא"ט. הלוויינים תוכננו לעבודה של 3 שנים, אך נכון לשנת 2023 לוויין ראשון ששוגר בשנת 2011 פעיל. כל הלוויינים שוגרו ממרכז שיגור הלוויינים טאיואן ופועלים במסלול מסונכרן-שמש. מדיה וקבצים בנושא Haiyang בוויקישיתוף תיאור של התוכנית תיאור לוויינים מדגם Haiyang-3 תיאור לוויינים מדגם Haiyang-2 תיאור לוויינים מדגם Haiyang-1 מידע על שיגורים ולוויין
ניקולאי בסטוז'ב

ניקולאי בסטוז'ב (ברוסית: Николай Бестужев; ‏ 13 באפריל 1791 - 27 במאי 1855) היה קצין, סופר, ממציא ואמן דיוקנאות של הצי הרוסי; קשור למרד הדקבריסטים. הוא נולד למשפחת אצולה. אביו, אלכסנדר פדוסייביץ', היה סופר וחבר מועצה ממשלתית. אחיו, אלכסנדר, מיכאיל, פיוטר ופאבל היו גם סופרים, קציני צבא ודקבריסטים. הוא נכנס לבית הספר של חיל הצוערים ב-1802 וסיים את לימודיו ב-1809. בעודו שם, הוא בדק שיעורים שלימד אנדריי וורוניחין באקדמיה האימפריאלית לאמנויות. ב-1810 הוא הפך לקצין בדרגת סגן בחיל. ב-1815 השתתף בפעולות ימיות בהולנד. הוא מונה לעוזר המפקח של המגדלור הבלטי בקרונשטאדט ב-1820. שנתיים לאחר מכן, הוא ארגן מחדש את מחלקת הליטוגרפיה באדמירליות, שעליה הוענק לו מסדר ולדימיר הקדוש, והחל לכתוב היסטוריה של הצי. בשנת 1824 הוא הועלה לדרגת סגן-מפקד וזמן קצר לאחר מכן מונה למנהל המוזיאון של האדמירליות, שם נודע בשם "המומיה". במהלך תקופה זו הוא גם תרם לכתבי העת Polar Star (בעריכת אחיו, אלכסנדר) ו-Syn otechestva (בן המולדת). הוא גם שירת בלשכת הצנזורה וב-1825 הפך לחבר בחברה הקיסרית לעידוד האמנויות אולם הישגים אלו היו קצרי מועד. מאז 1824, הוא היה חבר ב"החברה הצפונית", ארגון סודי בראשותו של קונדראטי רילייב, וכתב "מניפסט לעם הרוסי". בעקבות מרד הדקבריסטים בכיכר פיטר, שבמהלכה הוביל יחידה של מורדים ימיים, הוא הסתתר אך נמצא ונעצר. הוא נלקח למצודת פיטר ופול וב-10 ביולי 1826 הורשע בפעילות חתרנית ובמרד. הוא נידון לעבודת פרך לכל החיים. בחודש שלאחר מכן, הוא ואחיו מיכאיל נלקחו למצודת שליסלבורג. בספטמבר 1827, הם הועברו לסיביר והונחו בכלא מיוחד במפגש הנהרות צ'יטה ואיינגודה. ב-1830 הם הועברו שוב, לעיירה פטרובסק-זבייקלסקי. ב-1832 צומצם עונשם לחמש עשרה שנים. זמן קצר לאחר מכן, הוא התחתן ונולדו לו שני ילדים; אחד מהם היה אלכסיי סטארטסב, דמות מרכזית בסחר המסחרי בין רוסיה לסין. בשנת 1839 הוא ואחיו הועברו לנובוסלנגינסק, שם בחר להישאר ומת ב-1855. למרות התנאים הקשים, הוא צייר דיוקנאות רבים של חבריו הדקבריסטים, בני משפחתם ותושבי הכפר המקומיים; בהתחלה צייר בצבעי מים, אחר כך בשמנים. בתום הגלייתו הוא בילה ב-1841 באירקוטסק, וצייר כמה דיוקנאות של פקידי ממשל. הוא עבד גם כסנדלר, מפעיל מחרטה ושען. בתפקידים אלה, הוא יצר עיצוב לכרונומטר בעל דיוק גבוה המבוסס על "מערכת חדשה" שאותה מעולם לא חשף. במהלך מלחמת קרים, הוא עיצב מנעול אקדח. הוא גם ערך תצפיות מטאורולוגיות ואסטרונומיות, יצר מערכת השקיה, גידל כבשים, מצא מרבץ פחם חדש ואסף אגדות עם בוריאט. ב-1973, המחזאי סמיון מטליצה כתב דרמה על בסטוז'ב בשם ״אזרח רוסיה״. הסרט שנעשה בעקבות הספר היה ״אין ארץ זרה״ מבוסס על חייו בסיביר. מדיה וקבצים בנושא ניקולאי בסטוז'ב בוויקישיתוף Brief biography Brief biography from the Russian Biographical Dictionary @ Russian Wikisource. No Foreign Land @ TV Kultura.